- તમેય યાર ગજબ માણસ છો. વરસોથી બાજુમાં રહો છો તે અમે કશું નહીં સમજતા હોઈએ ! જોકે તમારી વાત સાચી છે. માણસ નાતે તરે ને નાતે મરે. છતાંય બીજાનું કામ આવા પ્રસંગે જ પડે. તમારી નાતના આ સોસાયટીમાં કોઈ નથી તો શું તમે એકલે ઘેર રહી જાશો એમ? તમે દીકરી પરણાવશો અને અમે તમને પરનાતના ગણીને દૂર બેઠા જોઈ તો નહીં જ રહીએ ને ? હું તમારા મનની વાત સમજી શકું છું. નાતીલા ખરે ટાણે કામ આવે છતાં આપણી આ બે લાઈનમાં સોળેસોળ ઘરમાંથી કોઈનોય પ્રસંગ એ આપણાં સહુનો પ્રસંગ છે. તમે ચિંતા અમારા પર મેલો. બધુંય થઈ રહેશે.